Παρά τους ισχυρούς άνεμους στην Ξάνθη, ο διαιτητής Γιάννης Παπαδόπουλος ξεκίνησε κανονικά το παιχνίδι ανάμεσα στην τοπική ομάδα και τον Λεβαδειακό. Ωστόσο, στο 22ο λεπτό αποφάσισε τη διακοπή του αγώνα, ο οποίος θα συνεχιστεί αύριο στις 4μ.μ..

Παρότι όλα έδειχναν αναβολή στο παιχνίδι ανάμεσα στην Ξάνθη και τον Λεβαδειακό, καθώς οι ισχυροί άνεμοι στην ακριτική πόλη δεν είχαν κοπάσει, τελικά το παιχνίδι ξεκίνησε κανονικά! Ήταν εμφανές ότι ο άνεμος δυσκολευε πολύ τις προσπάθειες των ποδοσφαιριστών, ενώ είχαν προκληθεί και καταστροφές στον πάγκο των φιλοξενούμενων.

Ωστόσο, ο ρέφερι Γιάννης Παπαδόπουλος απόφασισε να σφυρίξει τη σέντρα, καθώς έκρινε ότι τα πράγματα δεν ήταν και τόσο... άσχημα, για να μην γίνει ο αγώνας. Εντούτοις, φτάνοντας στο 22ο λεπτό, ο διαιτητής αποφάσισε την οριστική διακοπή του αγώνα. Οι δύο ομάδες θα ξαναβρεθούν στο γήπεδο αύριο στις 4μ.μ. για να συνεχιστεί ο αγώνας από εκεί που σταμάτησε.

https://twitter.com/hashtag/slgr?src=hash&ref_src=twsrc%5Etfw

Τα highlights του αγώνα το διάστημα που παίχτηκε μπάλα ήταν τα εξής:

3΄Απευθείας χτύπημα φάουλ του Στανόγεβιτς ο Ζίβκοβιτς διώχνει την μπάλα σε κόρνερ.

7΄Ευθύβολο σουτ του Καμαρά έξω από την περιοχή ο Μπάγιτς πέφτει και μπλοκάρει σταθερά την μπάλα.

19΄Σέντρα – σουτ του Γέντρισεκ μέσα από την μεγάλη περιοχή, η μπάλα φεύγει λίγο έξω από το αριστερό κάθετο δοκάρι.

20΄ Σουτ του Τζουρίτσκοβιτς από καλή θέση (έπειτα από λάθος του Ρεκβιασβίλι) η μπάλα φεύγει ψηλά άουτ.

Για την ιστορία οι ενδεκάδες των δύο ομάδων.

ΞΑΝΘΗ: Ζίβκοβιτς, Κοβάσεβιτς, Κασάδο, Μπαριέντος, Αλμέιδα, Τζουρίτσοβιτς, Λισγάρας, Καμαρά, Καντά, Γέντρισεκ, Μπαξεβανίδης.

ΛΕΒΑΔΕΙΑΚΟΣ: Μπάγιτς, Νανγκίς, Κονέ, Μαρκόβσκι, Στανόγεβιτς, Ρεκβιασβίλι, Τσαμπούρης, Ντιόγκο, Σαβαντογκό, Μητρόπουλος, Αντιλέχου.